Mangisi izita remhuri rinowanikwa muZimbabwe. Matimba kana mangisi - (sweet beer) iri idoro rinotapira. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. MaZulu vanoti amaNgisi (n. Englishman, English person) vachireva munhu wekuEngland. MaZulu vanoti isingisi (English characteristics, English langauge) vachireva mutauro netsika dzevanhu wekuEngland.